Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dopadov na verejné financie
Realizácia predloženého návrhu predpokladá vplyv na rozpočet verejnej správy v rokoch 2009 až 2011. 

V roku 2009 ide o finančné prostriedky vo výške 12 698 899,- EUR (382 567 030,- SKK). Z toho v kapitole MF SR je zabezpečených v rámci limitu výdavkov 9 192 505,- EUR (276 933 397,- SKK). Suma 3 506 394,- EUR (105 633 633,- SKK) je zabezpečená v rámci schválených limitov ostatných kapitol štátneho rozpočtu, resp. subjektov verejnej správy podľa prílohy k uzneseniu vlády SR. O tieto prostriedky budú v roku 2009 zvýšené výdavky MF SR na realizáciu plnenia uvedenej zmluvy v zmysle uznesenia vlády SR. 

V rokoch 2010 a 2011 budú finančné prostriedky zabezpečené v rámci schválených limitov výdavkov kapitoly MF SR. 
2.	Odhad dopadov na obyvateľov, hospodárenie podnikateľskej sféry a iných právnických osôb
Vytvorenie jednotnej komunikačnej platformy pozitívne vplýva na rýchlu a jednotnú komunikáciou vo vzťahu štátnej správy na obyvateľov, podnikateľskej sféry a právnických osôb a to hlavne v týchto oblastiach
•	zlepšenie kvality informácii a informačnej podpory,
•	zvýšenie dostupnosti a úrovne poskytovania služieb,
•	zvýšenie efektívnosti verejnej správy,
3.	Odhad dopadov na životné prostredie
Realizácia predloženého návrhu nebude mať negatívny vplyv na životné prostredie. 

4.	Odhad dopadov na zamestnanosť
Realizáciou predloženého návrhu sa nepredpokladá žiadny vplyv na zamestnanosť v SR. 

5.	Odhad dopadov na podnikateľské prostredie
Realizácia predloženého návrhu bude mať pozitívny vplyv na podnikateľské prostredie.